钦定古今图书集成/理学汇编/经籍典/第110卷 > 宋司马光潜虚 > 体图
## 钦定古今图书集成/理学汇编/经籍典/第110卷 > 宋司马光潜虚 > 体图

一等象王，二等象公，三等象岳，四等象牧，五等象率，
六等象侯，七等象卿，八等象大夫，九等象士，十等象
庶人。一以治万，少以制众，其惟纲纪乎？纲纪立而治
具成矣。心使身，身使臂，臂使指，指操万物，或者不为
之使，则治道病矣。卿诎一，大夫诎二，士诎三，庶人诎
四。位愈卑，诎愈多，所以为顺也；诎虽多，不及半，所以
为正也。正，顺。《墬》之大谊也。